Punta Masseu

Masseu est che punta ‘e diamante,
Che calamida su turista attirada
Subra su monte girada e rigirada
Mirende sa bellesa circostante.

Mira su Mare a s’ala ‘e su levante
Naschet su Sole e s’Aurora amirada 
Aera ona in su pulmone aspirada
Piena de ossigenu bundante

Pro tres’annos istadu so vedetta
Vigilende ogni badde e ogni serra
In custu amenu logu de recreu

E candu fia in cima a custa vetta
Mi paria in Paradisu in Terra
Ja ti ramento, o Nobile Masseu.

Ulassa, mese ‘e Austu 2005